KIRJALLINEN KYSYMYS E-0337/99

esittäjä(t): Giuseppe Rauti (NI) komissiolle

(23. helmikuuta 1999)

Aihe: USA:n vakoilujärjestelmä Euroopassa

Onko komissio tietoinen Italian "yksityisyydensuojavaltuutetun" Stefano Rodotàn hämmentävästä dokumentoidusta kritiikistä, jonka mukaan Yhdysvallat harjoittaa yleistä vakoilua ns. "Echelon-järjestelmän" avulla? Rodotà on näiden ongelmien asiantuntija maailmanlaajuisestikin, ja hän on vuosia ollut Euroopan neuvoston asiantuntijakonsulttina Pariisissa ja Strasbourgissa. Internetissä antamassaan haastattelussa hän kertoi etukäteen Italian parlamentille laatimastaan selonteosta, jossa on "kymmenittäin sivuja uusista suunnitelmista ja johon sisältyy syytös", kuten kirjoittaa Andrea Di Nicola "la Repubblicassa" 2. helmikuuta 1999. Rodotà korosti lisäksi, kuinka vakavaa on, että Yhdysvallat "jatkuvasti vaikenee huippusalaisesta Echelon-siviilivakoilujärjestelmästä", joka on "erittäin pitkällekehitetty satelliittikuuntelujärjestelmä, joka toimii missä tahansa ja jolla voidaan valvoa fakseja, puhelimia ja sähköpostia" ja joka - myös Euroopan parlamentin tietojen mukaan - käyttää 25 geostationaarista satelliittia ja Yhdysvaltojen NSA:n Vortex-vakoilusatelliitteja.

Aikooko komissio edellä olevan huomioon ottaen puuttua asiaan ja kertoa, mitä se tietää siitä?

Komission jäsenen Sir Leon Brittaninkomission puolesta antama vastaus

(24. maaliskuuta 1999)

Kaksi direktiiviä (Euroopan parlamentin ja neuvoston 24 päivänä lokakuuta 1995 antama direktiivi 95/46/EY(1) ja 15 päivänä joulukuuta 1997 antama direktiivi 97/66/EY(2) käsittelee yksilöiden suojelusta henkilötietojen käsittelyssä ja näiden tietojen vapaasta liikkuvuudesta sekä henkilötietojen käsittelystä ja yksityisyyden suojasta televiestinnän alalla. Kummankin direktiivin täytäntöönpanolle määrätty aika on umpeutunut.

Näissä direktiiveissä esitetään yhteisön kanta näihin arkaluontoisiin kysymyksiin ja pyritään varmistamaan luonnollisten henkilöiden oikeudet ja vapaudet henkilökohtaisten tietojen käsittelyn osalta ja erityisesti heidän oikeutensa yksityisyyteen yhdessä henkilökohtaisten tietojen vapaan liikkuvuuden kanssa yhteisössä. Direktiivien soveltamisalat rajoittuvat yhteisön toimivaltaan kuuluviin kysymyksiin. Kummassakin direktiivissä sallitaan poikkeuksia turvaamaan erityisiä etuja kuten yleinen turvallisuus tai rikosten ehkäisy, niiden tutkiminen, paljastaminen ja niistä syyttäminen. Jokainen kansalainen, joka katsoo, että hänen yksityisyyttä koskevat etunsa vaarantuvat, voi joko valittaa henkilötietojen suojelusta vastaaville kansallisille viranomaisille tai nostaa kanteen kansallisessa tuomioistuimessa.

Echelon-järjestelmän osalta arvoisaa parlamentin jäsentä kehotetaan tutustumaan seuraaviin kirjallisiin kysymyksiin annettuihin vastauksiin: E-1039/98 ja E-1040/98 van Dijk(3), E-1306/98 Christiana Muscardini ja muut(4), E-1429/98 Daniela Raschhofer(5), E-1776/98 Lucio Manisco(6) ja E-1987/98 Nikitas Kaklamanis(7), sekä seuraaviin suullisiin kysymyksiin annettuihin vastauksiin: H-1067/98 Patricia McKenna(8) parlamentin joulukuussa 1998 pidetyn osaistunnon kyselytunnilla ja H-0092/99 Joannis Theonas(9) parlamentin helmikuussa 1999 pidetyn istuntojakson kyselytunnilla.

(1) EYVL L 281, 23.11.1995.

(2) EYVL L 24, 30.1.1998.

(3) EYVL C 354, 19.11.1998, s. 55.

(4) EYVL C 402, 22.12.1998, s. 109.

(5) EYVL C 50, 22.2.1999, s. 35.

(6) EYVL C 50, 22.2.1999, s. 90.

(7) EYVL C 13, 18.1.1999, s. 130.

(8) Parlamentin keskusteluja (joulukuu 1998).

(9) Parlamentin keskusteluja (helmikuu 1999).